Sinjang limaran punika satunggiling sêratan ingkang prasaja sangêt, limrahipun para anèm botên rêmên, awit wujudipun namung cêmêng tuwin sogan sakêdhik, katingalipun gumêbyar sawatawis manawi soganipun kadamêl rêmêkan, inggih punika sasampunipun dipun bironi, tabêting sêratan dipun rêmêk, dados taksih wontên ingkang isi malam tuwin botên, ing mangke dadosipun katingal gumêbyar kados prada.